Policia e Shkodrës ka identifikuar dhe arrestuar njërin prej autorëve të vjedhjes me dhunë të disa shtetasëve të huaj.
Në pranga u vu shtetasi Albion Shabaj, 28 vjeç, banues në fshatin Aliaj, Malësi e Madhe.
Sipas njoftimit të policisë Albion Shabaj, në bashkëpunim me një shtetas tjetër, me një automjet në përdorim të tij, duke transportuar 6 shtetas të huaj nga vendet e treta me qëllim kalimin e paligjshëm të kufirit kundrejt fitimit, në lagjen Pepaj, fshati Hot, Malësi e Madhe, nën kërcënimin e armës u kanë marrë disa shtetasëve pakistanezë 780 Euro, 2 aparate celularë, dhe 6 çanta shpine.
Ndërkohë policia po punon për identifikimin dhe kapjen e autorit tjetër të kësaj ngjarje.
Në cilësinë e provës materiale është sekuestruar automjeti me të cilin shtetasi i arrestuar po transportonte shtetasit e huaj, si dhe po punohet për gjetjen e automjetit tjetër .
Materialet i kaluan Prokurorisë pranë Gjykatës së Shkallës së Parë Shkodër për veprat penale të "Vjedhje me dhunë" dhe "Ndihma për kalim të paligjshëm të kufijve".